Disgrifiad Swydd: Swydd Arweinyddiaeth y Gwasanaethau Proffesiynol

	Cyfadran/Ysgol:
	Cyfnewid Ymchwil a Gwybodaeth

	Teitl y Swydd:
	Rheolwr Cydymffurfiaeth Ymchwil Meinweoedd Dynol

	Adran/Pwnc:
	Cyfnewid Ymchwil a Gwybodaeth

	Rheolwyr llinell:
	Mae'n adrodd yn uniongyrchol i'r Arweinydd Llywodraethu Ymchwil

	Cyflog:
	Gradd 8 £39,906 - £46,049 y flwyddyn (pro rata i weithwyr rhan-amser), yn ogystal â buddion pensiwn USS, oes oes angen

	Oriau gwaith:
	Amser Llawn 35 awr

	Contract:
	Parhaol

	Lleoliad:
	Bydd deiliad y swydd hon yn gweithio ar Gampws Singleton yn bennaf, ond bydd disgwyl iddo weithio ar y ddau gampws.




	

Cyflwyniad
	Er mwyn cyflawni ei huchelgais cynaliadwy o fod ymysg y 30 o brifysgolion gorau, mae angen gweithlu gwasanaethau proffesiynol ar Brifysgol Abertawe â’r sgiliau amrywiol i sicrhau y gall gyflawni rhagoriaeth drwy systemau a phrosesau effeithlon ac effeithiol sy'n manteisio ar ddatblygiadau technolegol.

	










Gwybodaeth gefndirol
	Mae Prifysgol Abertawe yn cyflwyno Gwasanaeth Cyfnewid Ymchwil a Gwybodaeth cyfannol sy'n uned gydlynol a chydweithredol. Mae Cyfnewid Ymchwil a Gwybodaeth yn cyflwyno gwasanaeth cymorth sydd wedi'i ddylunio gyda'r tair cyfadran ac sy'n ymatebol i'w hanghenion fel defnyddwyr gwasanaethau. Mae ein strwythur cyfannol cyffredinol yn cynnwys cyfeirio clir at arbenigedd a ffynonellau arbenigedd.

Y Pwyllgor Uniondeb Ymchwil: Mae Moeseg a Llywodraethu wedi'u gwreiddio yn ymchwil ragorol Prifysgol Abertawe. Rydym yn falch iawn o'n henw da am ymchwil ragorol, ac am ansawdd, ymroddiad a phroffesiynoliaeth ein cymuned ymchwil. Deallwn fod rhaid i uniondeb fod yn nodwedd hanfodol o bob agwedd ar ymchwil ac, fel Prifysgol yr ymddiriedir ynddi i ymgymryd ag ymchwil, mae'n rhaid i ni ddangos yn glir ac yn gyson fod ein cymuned ymchwil yn haeddu'r ffydd a roddir ynddi. 

Mae'r Brifysgol felly'n sicrhau bod pawb sy'n ymwneud ag ymchwil wedi'u hyfforddi i'r safonau uchaf posibl o uniondeb ymchwil ac yn cynnal eu hunain a'u hymchwil mewn ffordd sy'n parchu urddas, hawliau a lles y cyfranogwyr, ac yn lleihau risgiau i gyfranogwyr, ymchwilwyr, trydydd partïon, a'r Brifysgol ei hun.

	Bydd deiliad y swydd yn goruchwylio ac yn cefnogi cyfres o Weithdrefnau Gweithredu Safonol y Brifysgol ar gyfer Ymchwil Meinweoedd Dynol; bydd yn gweithio gyda phwyllgorau moeseg ymchwil ledled y cyfadrannau, yn ogystal â phroses cyflwyno cais moesegol Infonetica ar gyfer cymeradwyaeth foesegol fewnol ac ar gyfer nawdd i'r Brifysgol wrth gyflwyno cais am gymeradwyaeth Pwyllgor Moeseg Ymchwil y GIG. Bydd yn darparu arweiniad i staff a myfyrwyr o ran sut i ddechrau ar astudiaethau ymchwil newydd sy'n cynnwys meinweoedd dynol, gan amlygu pa lwybr cais moesegol y dylid ei ddilyn, gofynion hyfforddiant, caniatâd gwybodus, rheoli cofnodion, arferion gorau ar gyfer trin samplau, eu codi, eu defnyddio, eu storio a gwaredu arnynt, a chyfrifoldebau cyfreithiol yr holl ymchwilwyr o ran Deddf Meinweoedd Dynol a’r Awdurdod Meinweoedd Dynol.

	
















Prif Ddiben y Swydd
	Mae defnyddio meinweoedd dynol ar gyfer ymchwil yn arfer cyffredin ledled Prifysgol Abertawe, yn enwedig yn y Gyfadran Meddygaeth, Iechyd a Gwyddor Bywyd a'r Gyfadran Gwyddoniaeth a Pheirianneg. Bydd deiliad y swydd yn adrodd yn uniongyrchol i Arweinydd Llywodraethu Ymchwil y Brifysgol, ond bydd hefyd yn cyfathrebu'n agos ac yn rheolaidd â Phenaethiaid Technoleg, Isadeiledd a'r Amgylchedd a thimau cymorth priodol. Bydd deiliad y swydd yn sicrhau y bodlonir yr holl ofynion llywodraethu priodol o ran defnyddio meinweoedd dynol ar gyfer ymchwil, yn unol â Deddf Meinweoedd Dynol (2004), gofynion rheoleiddiol eraill yr Awdurdod Meinweoedd Dynol, a gofynion yr Awdurdod Ymchwil Iechyd a Phwyllgorau Moeseg Ymchwil y Cyfadrannau.

Bydd deiliad y swydd yn chwarae rhan ganolog wrth gydlynu a chefnogi trwydded ymchwil meinweoedd dynol y Brifysgol ac astudiaethau a gymeradwyir gan y Pwyllgor Moeseg Ymchwil ac sy'n defnyddio meinweoedd dynol. Bydd yn darparu sicrwydd o gydymffurfiaeth ag Unigolyn Dynodedig Prifysgol Abertawe wrth godi, storio, defnyddio a gwaredu ar feinweoedd dynol at ddibenion ymchwil, yn ogystal â phobl ddynodedig ochr yn ochr â Phrif Ymchwilwyr astudiaethau unigol. 

Gan ddefnyddio gwybodaeth arbenigol, bydd deiliad y swydd yn rhoi cyngor a chyfarwyddyd llawn i'r Unigolyn Dynodedig, y Darpar Unigolion Dynodedig a'r Prif Ymchwilwyr ym mhob mater sy'n ymwneud â gweithgareddau sy'n destun trwydded ymchwil y Ddeddf Meinweoedd Dynol, yr Awdurdod Ymchwil Iechyd a'r Brifysgol ei hun i sicrhau y cydymffurfir ag amodau a thelerau'r holl anghenion rheoleiddiol a llywodraethu sy'n gysylltiedig â defnyddio meinweoedd dynol at ddibenion ymchwil.

Cydymffurfiaeth a Llywodraethu Rheoleiddiol
· .
· Cynnal cofnod cyfredol o gymhwyso'r Ddeddf Meinweoedd Dynol a gofynion ac arweiniad yr Awdurdod Meinweoedd Dynol.
· Cynnal cronfa ddata gyfredol o astudiaethau a gymeradwyir gan y Pwyllgor Moeseg Ymchwil sydd angen codi, storio, defnyddio a gwaredu ar feinweoedd dynol ar gyfer ymchwil.
· Rhoi gwybodaeth arbenigol am arweiniad a gofynion y Ddeddf Meinweoedd Dynol, yr Awdurdod Meinweoedd Dynol, yr Awdurdod Ymchwil Iechyd a Phrifysgol Abertawe ar waith er mwyn cynghori ymchwil a staff Prifysgol Abertawe ynghylch perthnasedd yr holl ddeddfwriaeth a mesurau cydymffurfiaeth eraill.
· Datblygu a gweithredu Gweithdrefnau Gweithredu Safonol priodol, archwilio a gweithdrefnau sicrwydd ansawdd eraill er mwyn bodloni gofynion y Ddeddf Meinweoedd Dynol/yr Awdurdod Ymchwil Iechyd/Prifysgol Abertawe ynghylch trosolwg o weithgarwch sy'n ymwneud ag ymchwil ac sy'n cynnwys
meinweoedd dynol perthnasol ac amherthnasol.




	
	· Adrodd i Arweinydd Llywodraethu Ymchwil y Brifysgol, a chyfathrebu â Chyfarwyddwr Cysylltiol Gweithrediadau Ymchwil, Cyfarwyddwyr Gweithrediadau'r Gyfadran yn y Gyfadran Meddygaeth, Iechyd a Gwyddor Bywyd a'r Gyfadran Gwyddoniaeth a Pheirianneg.
· Bod yn bwynt cyswllt cychwynnol ar gyfer ymholiadau ynghylch gofynion y Ddeddf Meinweoedd Dynol, yr Awdurdod Ymchwil Iechyd a Phrifysgol Abertawe gan eu bod yn ymwneud ag ymchwil, arloesi a datblygu, a chronfeydd meinweoedd ar gyfer Prifysgol Abertawe.
· Gweithio'n agos gyda staff Prifysgol Abertawe er mwyn hwyluso defnyddio meinweoedd dynol ar gyfer prosiectau ymchwil, arloesi a datblygu a chronfeydd meinweoedd.
· Cynorthwyo'r tîm contractau ymchwil wrth lunio Cytundebau Trosglwyddo Deunyddiau ar gyfer trosglwyddo deunyddiau i Brifysgol Abertawe ac oddi yno o fewn cylch gwaith ymchwil a gymeradwyir.
· Gweithio'n agos gyda'r tîm Llywodraethu Ymchwil yn y Brifysgol, y timau Ymchwil a Datblygu yn y GIG a sefydliadau allanol eraill sy'n cydweithredu, yn ôl yr angen, y tîm Moeseg, Llywodraethu ac Uniondeb Ymchwil yn y Brifysgol, a staff academaidd, clinigol neu staff tebyg, ar bob lefel, ym Mhrifysgol Abertawe.
Rheoli Cronfeydd Data a Dogfennaeth
· Datblygu a gweithredu cronfa ddata o astudiaethau sy'n defnyddio meinweoedd dynol ar gyfer rheoli samplau.
· Paratoi dogfennaeth a gwybodaeth berthnasol ar wefan Prifysgol Abertawe.
· Paratoi adroddiadau ar gyfer pwyllgorau perthnasol o fewn llywodraethiant Prifysgol Abertawe a strwythurau'r Cyfadrannau.
· Diweddaru a chynnal gwybodaeth a sgiliau proffesiynol, yn enwedig o ran arfer clinigol da, a chofnodi'r holl hyfforddiant yn y ffeiliau perthnasol.
· Ymgysylltiad defnyddwyr â system y Brifysgol - Infonetica Ethics & Governance RM, system sgrinio moeseg ymchwil ar-lein a ddefnyddir gan fyfyrwyr, staff ac ymwelwyr Prifysgol Abertawe sy'n ymgymryd ag ymchwil.
Hyfforddiant ac Ymgysylltu â Rhanddeiliaid
· Hwyluso'r cydweithio agos rhwng y gymuned ymchwil academaidd, clinigwyr y GIG, a rhanddeiliaid allanol eraill i sicrhau bod defnydd meinweoedd sydd ar gael yn ei cael fwyafu ar gyfer prosiectau ymchwil a chronfeydd meinweoedd, yn unol â'r Ddeddf Meinweoedd Dynol a gofynion cydymffurfiaeth eraill.
· Dan arweiniad Unigolyn Dynodedig Prifysgol Abertawe, bydd deiliad y swydd yn cydweithio â chydweithwyr yn y Cyfadrannau i gefnogi a chyflwyno hyfforddiant ar ofynion rheoleiddiol a gofynion y Brifysgol mewn perthynas â'r Awdurdod Meinweoedd Dynol/Awdurdod Ymchwil Iechyd/Prifysgol Abertawe.
· Gweithio'n agos gyda sefydliadau allanol yn y sectorau preifat a chyhoeddus, gan gynnwys cwmnïau masnachol ac awdurdodau rheoleiddio ac adrannau mewnol (e.e. fferylliaeth, patholeg, a delweddu) yn sefydliadau'r GIG sy'n cydweithredu, er mwyn cynnal ymchwil gan ddefnyddio meinweoedd dynol yn effeithiol.
· Mynychu cyfarfodydd astudio lleol neu genedlaethol perthnasol.
Archwilio a Monitro Cydymffurfiaeth
· Cynnal archwiliadau mewnol i asesu cydymffurfiaeth â gofynion codi, storio, defnyddio a gwaredu ar feinweoedd dynol. Gall hyn gynnwys ymweld â safleoedd er mwyn asesu prosesau a threfniadau storio presennol a thrafod gofynion rheoleiddiol a llywodraethu ag ymchwilwyr.
· Ymgymryd â chamau gweithredu adferol yn ôl yr angen gan archwiliadau'r Awdurdod Meinweoedd Dynol.




	
	· Cydlynu, cymryd rhan neu ddarparu trosolwg o weithgareddau adrodd am ddiogelwch, yn ôl yr angen o fewn prosiectau unigol ym Mhrifysgol Abertawe, a gweithio gyda thimau gwahanol i greu cynlluniau CAPA, a chymryd camau gweithredu cywiro dilynol nes bod adferiad boddhaol.
· Bod yn rhan o Bwyllgor Goruchwylio Nawdd Prifysgol Abertawe a chynorthwyo gyda chynnal adolygiadau Nawdd ar gyfer astudiaethau newydd sy'n cynnwys codi, storio, defnyddio
a gwaredu ar feinweoedd dynol i leihau risgiau a nodwyd.

	










Dyletswyddau Cyffredinol
	
· Cyfrannu'n llawn at bolisïau Galluogi Perfformiad ac Iaith Gymraeg y Brifysgol.
· Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
· Arwain wrth wella perfformiad iechyd a diogelwch yn barhaus drwy ddealltwriaeth dda o'r proffil risg a thrwy ddatblygu diwylliant cadarnhaol o ran iechyd a diogelwch.
· Unrhyw ddyletswyddau eraill y mae'r Gyfadran/y Gyfarwyddiaeth/y Maes Gwasanaeth wedi cytuno arnynt.
· Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
· Cynnal cyfrinachedd a diogelwch data a threfnu llwyth gwaith yn effeithlon.
· Gweithio'n agos ac yn rheolaidd gyda thimau cymorth Technegol, Isadeiledd a'r Amgylchedd i sicrhau trefnu priodol a gwneud penderfyniadau effeithlon yng nghyd-destun bodloni cydymffurfiaeth yn ymwneud â meinweoedd dynol.

Cymunedau Ymarfer: Mae Cyfnewid Ymchwil a Gwybodaeth yn cydlynu gweithgareddau a ymgymerir gan staff proffesiynol sydd wedi'u cyflogi yn y maes gwasanaeth a staff sydd wedi'u penodi i rolau tebyg gan gyllid grantiau allanol. Cyflawnir hyn drwy gynnal Cymunedau Ymarfer gweithredol. Bydd yn ofynnol i'r ymgeisydd llwyddiannus gymryd rhan weithredol mewn un neu fwy o Gymunedau Ymarfer perthnasol. Gall dyletswyddau o ran Cymunedau Ymarfer gynnwys cadeirio, cydlynu, hwyluso, cyflwyno neu ddarparu mewnbynnau eraill o'r fath yn ôl yr angen, yn gymesur â statws y rôl.

	













Gwerthoedd Arweinyddiaeth
	Mae holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - Gwerthoedd Gwasanaethau Proffesiynol a disgwylir y gall pawb ddangos ymrwymiad i’r gwerthoedd hyn o'r adeg cyflwyno cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.
Rydym yn Broffesiynol
Rydym yn ymfalchïo mewn defnyddio ein gwybodaeth, ein sgiliau, ein gallu creadigol, ein huniondeb a’n gallu i farnu i gyflwyno gwasanaethau a datrysiadau arloesol, effeithiol, ac effeithlon, sydd o ansawdd rhagorol.

Rydym yn Cydweithio           
Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.
Rydym yn Ofalgar
Rydym yn cymryd cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol.
Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.




	
	Rydym yn galluogi ein timau i weithio ar y cyd ac ar draws swyddogaethau i ragori ar anghenion a disgwyliadau ein cwsmeriaid. Rydym yn gyfrifol am greu amgylcheddau sy’n dangos cydraddoldeb ac yn meithrin ymddiriedaeth, parch a her. Rydym yn gyfrifol am ddarparu
eglurder a chyfeiriad, am gyfleu'r "darlun mawr" a defnyddio syniadau a chyfleoedd i gyflawni gweledigaeth y Brifysgol.
Rydym yn Ofalgar
Rydym yn creu amgylcheddau sy’n nodi, yn deall ac yn rhoi blaenoriaeth i anghenion Cymuned y Brifysgol (ein myfyrwyr, ein cydweithwyr, ein partneriaid allanol a’r cyhoedd). Rydym yn ysgogi ac yn ysbrydoli ein timau i ddarparu’r safonau uchaf o ofal personol ac, wrth wneud hynny, rydym yn cynnal brand Prifysgol Abertawe.

	
















Manyleb Person
	Gwerthoedd:
· Tystiolaeth o ymfalchïo mewn darparu gwasanaethau ac atebion proffesiynol.
· Y gallu i gydweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n
ceisio rhagori ar anghenion a disgwyliadau cwsmeriaid.
· Tystiolaeth o ymagwedd ofalgar at eich holl gwsmeriaid, gan sicrhau
profiad personol a chadarnhaol.

Cymwysterau: Gradd a gradd Meistr
· Gradd berthnasol neu gymhwyster a/neu brofiad cyfatebol
· Gwybodaeth ymarferol fanwl am y ddeddfwriaeth a'r rheoliadau perthnasol sy'n gysylltiedig â
defnyddio a chadw meinweoedd dynol (yr Awdurdod Meinweoedd Dynol/Awdurdod Ymchwil Iechyd) at ddibenion ymchwil
· Gwybodaeth am yr amgylchedd ymchwil academaidd a disgwyliadau ynghylch ymddygiad da
sy'n gysylltiedig â gweithgarwch ymchwil
· Profiad o weithio ym maes rheoli ymchwil gofal iechyd academaidd neu glinigol gan gynnwys
drafftio, adolygu a rheoli fersiynau Gweithdrefnau Gweithredu Safonol a pholisïau eraill.
· Profiad o weithio gyda meinweoedd dynol
· Dealltwriaeth fanwl o ymchwil gofal iechyd academaidd a chlinigol, a'r rheoliadau a'r cyfarwyddyd sy'n llywodraethu Fframwaith Polisi'r DU ar gyfer Ymchwil Iechyd a Gofal Cymdeithasol (2017)
· Profiad o gynnal archwiliadau.
· Profiad o weithio gyda Phrif Ymchwilwyr, ar safleoedd ymchwil, ym maes rheoli data
ac adroddiadau astudiaethau prosiect.
· Tystiolaeth o sgiliau gweinyddol a rheoli.
· Y gallu i weithio ar ei fenter ei hun a datrys problemau wrth flaenoriaethu ei waith ei hun ac
eraill.
· Tystiolaeth o'r gallu i gyflawni sawl tasg ar yr un pryd.
· Profiad o ddefnyddio systemau rheoli ansawdd a rheoli dogfennau, cydymffurfiaeth rheoleiddiol,
a gweithredu ymarfer clinigol da, a pharatoi'n llwyddiannus ar gyfer archwiliadau deddfwriaeth ymchwil glinigol.

Gwybodaeth a Sgiliau:
· Amserlennu a chynnal archwiliadau, yn fewnol ac yn allanol, ysgrifennu adroddiadau ar ôl




	
	pob archwiliad a chymryd camau dilynol ar gyfer datrysiadau.
· Cydweithio ag ymchwilwyr, staff y gwasanaethau proffesiynol, ymddiriedolaethau allanol y GIG a
rhanddeiliaid allanol eraill, a/neu sefydliadau eraill yn y Brifysgol.
· Sylw i fanylion, sgiliau cadw cofnodion da, a'r gallu i fonitro cydymffurfiaeth â
phrotocolau astudio.
· Archwilio adroddiadau diogelwch ac adroddiadau archwilio a datblygu atebion effeithiol
a'u rhoi ar waith os oes angen.
· Sicrhau bod gweithgarwch ymchwil meinweoedd dynol Prifysgol Abertawe'n cael ei gynnal yn unol â'r rheoliadau a'r safonau ansawdd perthnasol, gan gynnwys sicrhau bod yr holl gyflwyniadau i gronfeydd meinweoedd a cheisiadau ymchwil yn cydymffurfio â'r Ddeddf Meinweoedd Dynol a gofynion yr Awdurdod Ymchwil Iechyd.
· Mae angen gofyn am eglurder ynghylch pwyntiau dehongli penodol a manwl gan yr 
Awdurdod Meinweoedd Dynol, er mwyn sicrhau bod yr holl ymchwil yn cydymffurfio â deddfwriaeth y Ddeddf Meinweoedd Dynol.
· Cyflwyno hyfforddiant ar gyfer cydymffurfio â'r Ddeddf Meinweoedd Dynol ac awdurdodau rheoleiddiol eraill i staff
a myfyrwyr ôl-raddedig ym Mhrifysgol Abertawe
· Cynnal adolygiad blynyddol o feinweoedd dynol a gedwir at ddibenion ymchwil, a chymryd camau dilynol o ran yr ymatebion er mwyn cynnal Cofrestr Daliadau gyfredol a chywir, gan sicrhau y caiff y meinweoedd eu casglu a'u storio yn unol â deddfwriaeth y Ddeddf Meinweoedd Dynol ac anghenion cydymffurfiaeth eraill.
· Adrodd am ddigwyddiadau anffafriol difrifol yn ôl yr angen i'r Prif Ymchwilydd a Phrifysgol Abertawe
a chynnal archwiliad a chynlluniau gweithredu mewn ymateb i'r digwyddiadau hyn

Cymwysterau: Gradd a gradd Meistr
· Gradd berthnasol neu gymhwyster a/neu brofiad cyfatebol
· Gwybodaeth ymarferol fanwl am y ddeddfwriaeth a'r rheoliadau perthnasol sy'n gysylltiedig â
defnyddio a chadw meinweoedd dynol (yr Awdurdod Meinweoedd Dynol/Awdurdod Ymchwil Iechyd) at ddibenion ymchwil
· Gwybodaeth am yr amgylchedd ymchwil academaidd a disgwyliadau ynghylch ymddygiad da
sy'n gysylltiedig â gweithgarwch ymchwil
· Profiad o weithio ym maes rheoli ymchwil gofal iechyd academaidd neu glinigol gan gynnwys
drafftio, adolygu a rheoli fersiynau Gweithdrefnau Gweithredu Safonol a pholisïau eraill.
· Profiad o weithio gyda meinweoedd dynol
· Dealltwriaeth fanwl o ymchwil gofal iechyd academaidd a chlinigol, a'r rheoliadau a'r cyfarwyddyd sy'n llywodraethu Fframwaith Polisi'r DU ar gyfer Ymchwil Iechyd a Gofal Cymdeithasol (2017)
· Profiad o gynnal archwiliadau.
· Profiad o weithio gyda Phrif Ymchwilwyr, ar safleoedd ymchwil, ym maes rheoli data
ac adroddiadau astudiaethau prosiect.
· Tystiolaeth o sgiliau gweinyddol a rheoli.
· Y gallu i weithio ar ei fenter ei hun a datrys problemau wrth flaenoriaethu ei waith ei hun ac
eraill.
· Tystiolaeth o'r gallu i gyflawni sawl tasg ar yr un pryd.
· Profiad o ddefnyddio systemau rheoli ansawdd a rheoli dogfennau, cydymffurfiaeth reoleiddiol,

	a gweithredu ymarfer clinigol da, a pharatoi'n llwyddiannus ar gyfer archwiliadau deddfwriaeth ymchwil glinigol.

Meini Prawf Dymunol:
· Sgiliau cyfathrebu, negodi, cyflwyno a rhyngbersonol ardderchog a'r gallu i reoli ac ysgogi pobl i wneud eu gorau glas.
· Profiad blaenorol o brosiectau ymchwil iechyd a gofal cymdeithasol.
· Sgiliau dadansoddi a'r gallu i ddewis y dulliau priodol ar gyfer casglu a dadansoddi data.
· Casglu data'n drylwyr ac yn gywir, a'i ddadansoddi mewn modd cadarn.

	

Lefel Iaith Gymraeg
	Lefel 1 – 'ychydig' – ynganu geiriau Cymraeg Gallu ateb y ffôn yn Gymraeg (bore da/pnawn da). Gallu defnyddio geiriau ac ymadroddion pob dydd syml iawn (diolch, os gwelwch yn dda, etc.). Gallwch gyrraedd Lefel 1 drwy gwblhau cwrs hyfforddiant un awr. 
Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael yma.

	






Gwybodaeth Ychwanegol
	Gellir anfon ymholiadau anffurfiol at: Paola Griffiths researchgovernance@abertawe.ac.uk  neu Unigolyn Dynodedig Prifysgol Abertawe, yr Athro Cathy Thornton c.a.thornton@abertawe.ac.uk

Fformat y cais: Dylid cyflwyno llythyr eglurhaol a curriculum vitae (CV) erbyn 5pm
<DYDDIAD>.

Dyddiadau llunio rhestr fer:
Dyddiad cyfweliad:

Os bydd angen gwiriad gan y Gwasanaeth Datgelu a Gwahardd, rhaid i chi sicrhau bod y datganiad canlynol wedi'i gynnwys yn y disgrifiad swydd;
Bydd yn rhaid darparu tystysgrif foddhaol gan y Gwasanaeth Datgelu a Gwahardd cyn y gellir cadarnhau dyddiad dechrau

